**Munkacím:** Az interneten elérhető nyílt adatok elemzési technikái a biztonság szolgálatában

**Témavezető:** Dobák Imre

**A témakör vizsgálatának főbb célja:** Az internet nyújtotta szabadon elérhető információk elemzésére, hasznosítására napjainkban már számos megoldás, program, gyakorlat áll rendelkezésre. Mindez sajátos szemléletet és megközelítést kíván. Az egyre bővülő, nyíltan elérhető információk kapcsolódnak hétköznapi életünkhöz, és számos elemében kapcsolódnak a biztonság tágan értelmezett témaköréhez is. A téma vizsgálatának célja, nem egyszerűen a fellelhető módszerek és megoldások áttekintése, hanem a látható tendenciák feltárása, nemzetközi példák és jó gyakorlatok alapján a társadalom biztonsága szolgálatába állításának bemutatása.

A professzionális szintű OSINT tevékenységek iránt jelentkező igények kialakítására számos vállalkozás is létrejött, amelyek internetre épülő adatgyűjtési megoldásaikkal - szolgáltatásaikkal, illetve szoftverfejlesztéseikkel tették professzionálissá a tevékenységet. A nyílt információk és források jelentőségét felismerve kutatóintézetek és egyemek is kutatási irányaik közé emelték az OSINT tevékenységet, különös tekintettel a közösségi oldalakon megjelenő információk feldolgozhatóságának vizsgálatára.

Az elmúlt években az online források mindenki számára elérhető értékelése, elemzése egy sajátos szakmai ággá fejlődött. A nyíltan elérhető adatforrások, valamint az OSINT szabadon elérhető, letölthető szoftveres eszközei lehetővé tették, hogy adott események OSINT feldolgozását szabadon bárki elvégezhesse és színvonalas elemzéseket készítsen. Egyfajta korlátként a nyílt információk elérése mellett, a jelentősebb képességű szoftverek fizetős változatai, valamint a szakmai hozzáértés jelenthet meg.

**Áttekintést segítő vázlatpontok:**

* A kérdéskör ismertetése, aktualitása
* A témakör kutatási módszereinek bemutatása
* A nyílt adatok általánosan alkalmazott elemzési módszereinek felkutatása, ismertetése
* Az adatok hasznosításának nemzetközi példái, jó gyakorlatai
* A biztonság szolgálatába állítás lehetőségei